Simon Cowell er mannen som ga One Direction platekontrakt etter deres deltagelse i britiske X Factor i 2010. Han gratulerer Malik med sine nye samarbeidspartnere via Twitter, der han skriver følgende:
«Vi har jobbet med dette en stund, og jeg er glad for å kunne gratulere Zayn Malik med signeringen med RCA Records. Jeg tror de er det perfekte plateselskapet for Zayn Maliks solokarriere, og er jeg er sikker på at det kommer til å bli spesielt uansett hva de slipper sammen.
Fansens reaksjoner har heller ikke latt vente på seg. Bildet av Malik som signerer platekontrakten har fått 190.000 retweets og 240.000 favorittmarkeringer.
I tillegg florerer Twitter av lykkeønskninger, skriftlige jubelbrøl og kjærlighetserklæringer til den unge artisten.